**BUL 211 Bulgarca Metin Çalışması**

**8. Работа с текста «Дяволският мост».**

**Дяволският мост е средновековен мост на река Арда, който се намира в живописен пролом на около 10 километра от Ардино. Според историците мостът е строен в края на XIV – началото на XV век. В античните времена е имал важно значение, тъй като е на стар търговски път, свързващ Тракия с Беломорието. Граден е от местен камък. И днес, няколко века по-късно, водата и времето не са успели да нарушат здравината на моста. Старите майстори допускат, че хоросанът е бил забъркван с яйца и зехтин, затова спойката е по-здрава и от бетон. Едно от многобройните поверия твърди, че ако човек застане под третия свод и си пожелае нещо, то се сбъдва. През 1984 година мостът е обявен за паметник на културата.**

***Отговорете на следните въпроси***:

*Вярно ли е, че в текста се разказва за:*

A) историята на строителство и особеностите на Дяволския мост?

Б) античните паметници по поречието на Арда?

В) откритията на историците в Ардинско?

Г) особеностите, поради които даден обект се обявява за паметник на културата?

Д) търговските пътища, които са свързвали Родопите с Беломорието?

*Вярно ли е, че:*

A) в древността мостът е изиграл важно транспортно значение?

Б) водата и времето са нарушили целостта на моста?

В) старите майстори не могат да си обяснят здравината на спойката на моста?

Г) между Тракия и Беломорието са съществували и други мостове?

Д) мостът е граден от камък, чийто произход е неизвестен?

*В текста се твърди, че:*

A) спойката на моста е по-здрава и от бетон.

Б) мостът предстои да бъде обявен за паметник на културата.

В) историците се затрудняват да датират строителството на моста.

Г) хоросанът се използвал и при строителството на други съоръжения.

Д) днес Дяволският мост е атракция за всеки посетител.

*Какво означава думата «поверие» в текста?*

A) суеверно предание

Б) легенда с щастлив край

В) вяра в бъдещето на света

Г) доверие, разбирателство

Д) тайна заповед за изпълнение